૧૯૮૪માં "ઓર્ડર ઓફ ધ સોલર ટેમ્પલ નામનું એક ઈસાઈ સંગઠન યુરોપમાં શરૂ થયું હતું. આ ધાર્મિક સંગઠન એલિએસ્ટર ક્રોલી અને ફ્રિમેન્સનરીના શિક્ષણ પર આધારિત હતું. આ લોકોને દૃઢ વિશ્ર્વાસ હતો કે પૃથ્વીનો વિનાશ નજીકમાં છે. આથી બીજા ગ્રહ પર સ્વર્ગ ઉતારીને તેના સભ્યોએ શાસન કરવું જોઈએ. જ્યારે તેમને થયું કે આ વિચાર સત્ય અને શક્ય નથી ત્યારે તે હતાશામાં સરી પડ્યા અને કશુંક પરિવર્તન લાવવાનો નિર્ણય પોતાના હાથ પર જ લઈ લીધો હતો. અનેક લોકોએ સામૂહિક આત્મહત્યા કરી લીધી. આત્મહત્યા કરનારા લોકોના પરિવારના કોઈએ આ વ્યક્તિઓ પર વિશેષ ધ્યાન કેન્દ્રિત કર્યું હોત તો તેમને ચોક્કસ બચાવી શકાયા હોત.